VČH nolikums 2017./2018.gada sezonai

**1.MĒRĶI UN UZDEVUMI**

1.1. Hokeja un veselīga dzīvesveida popularizēšana Vidzemē.
1.2. Visi Vidzemes čempionāta hokejā (VČH) klubi, kuri piedalās VČH rīkotajās sacensībās, balstās uz godīgām partnerattiecībām, taisnīgumu, cieņu pret pretiniekiem, tiesnešiem, skatītājiem un sportam paredzētajās būvēs nepieļauj vardarbību un pretlikumīgu darbību.
1.3. Amatieru hokejistu meistarības pilnveidošana.
1.4. Sacensību uzvarētāju un balvu ieguvēju noteikšana, čempionāta labāko spēlētāju- uzbrucēju, aizsargu un vārtsargu apbalvošana.

**2.LAIKS UN VIETA**

2.1. VČH notiek laika posmā no 2017.gada septembra- 2018.gada aprīlim, pēc čempionāta direktorāta apstiprināta spēļu kalendāra.
2.2. VČH spēles tiek aizvadītas Vidzemes Olimpiskā centra ledus hallē, veterānu 40+ arī Tartu ledus hallē.
2.3 Spēles notiek Otrdienās, Ceturtdienās, Sestdienās un Svētdienās (kā arī pēc vajadzības citās nedēļas dienās) VOC ledus hallē .

**3.SACENSĪBU VADĪBA**

3.1.Čempionāta spēles notiek saskaņā ar Starptautiskās Ledus Hokeja Federācijas (turpmāk- IIHF) ledus hokeja spēles noteikumiem un ar devīzi: FAIR PLAY AND RESPECT
3.2. VČH organizators - SIA “Vidzemes Olimpiskais centrs” (tālāk tekstā organizators).
3.3. Organizators izveido direktorātu, kas apstiprina čempionāta dalībnieku sastāvu, organizē čempionāta spēļu norisi un apbalvo labākās komandas un spēlētājus.
3.4 Organizators izveido Disciplināro komisiju, kura izskata disciplināros un komandu sodus, kā arī izskata iesniegtos komandu protestus un strīdus disciplinārās komisijas sēdē ( piedaloties sacensību direktoram, galvenajam tiesnesim un disciplinārās komisijas vadītājam).
3.5.Sacensību kopējo vadību īsteno VČH direktorāts. VČH sacensību rīkošanu organizē un kontrolē sacensību direktors un galvenais tiesnesis.
3.6. Situācijās, kuras saistītas ar VČH sacensību rīkošanu un organizēšanu un, kuru atrisināšana nav iespējama pamatojoties uz šo nolikumu, VČH direktorātam un disciplinārai komisijai ir tiesības pieņemt lēmumus un par tiem informēt VČH komandas un spēlētājus.
3.7. VČH komandu dalībnieku pārstāvjiem ir tiesības ieteikt VČH vadībai rakstiskā formā priekšlikumus par čempionāta sarīkošanu.
3.8. Ar VČH 2014./2015.g. sezonu tiesnešu un spēlētāju darbība tiek vērota ar VOC ledus hallē uzstādītām video novērošanas kamerām. Šis jauninājums ļauj pilnvērtīgāk izvērtēt strīdīgās situācijas un disciplinārās padomes sēdē pieņemt pareizos lēmumus.

**4.ČEMPIONĀTA DALĪBNIEKI**

4.1. Par “VČH” dalībnieku kļūst komanda, kura līdz 2017.gada 16.septembrim ir iesniegusi noteiktas formas pieteikumu un piekrīt čempionāta reglamentam un noteikumiem, kā arī ir samaksājusi čempionāta dalības maksu. Ja komandas izstājas no čempionāta, dalības maksa netiek atmaksāta.
4.2. Visiem komandas spēlētājiem laukumā obligāti ir jābūt vienādās komandas getrās un kreklos, kuriem ir jābūt numurētiem.
4.3.VČH nedrīkst spēlēt Latvijas virslīgas , Igaunijas augstākās līgas , Latvijas izlases un citu valstu izlašu pārstāvošie hokejisti jebkurā vecuma grupā 2017./2018.g.sezonā spēlējošie. VČH nedrīkst spēlēt spēlētāji , kuri ir pieteikti un spēlē vēl citu pilsētu, reģionu čempionātos citu komandu sastāvos. Šis nosacījums neattiecas uz spēlētājiem , kuri pieteikti un licenzēti VČH un VOC kausa izcīņā līdz 2017.gada sezonai.
4.4 VČH čempionāta jebkuras komandas jauns spēlētājs (līdz 2017.g. VČH un VOC kausa izcīņā nelicenzēts) drīkst spēlēt tikai un vienīgi VČH jaunās komandas sastāvā , kā arī kopā ar komandu spēlēt citu reģionu, pilsētu, līgu čempionātos.
4.5. Vārtsargiem ir tiesības spēlēt divās VČH komandās (jebkurās līgās, neskaitot veterānu līgu ). Ja kādas komandas vārtsargs ir traumēts vai nevar pārstāvēt savu komandu cita attaisnojoša iemesla dēļ, tad komandas pārstāvim ir nepieciešams vienoties ar pretinieku komandu par cita vārtsarga pieteikšanu uz konkrēto spēli, ne vēlāk kā 24 stundas pirms spēles abām komandām paziņot direktorātam (A. Brīvulim vai J.Laurim) par vārtsarga izvēli, kurš nav komandas pieteikumā;
4.6.Vidzemes reģiona komandām (VČH dalībkomandām) , kuras spēlē kādu citu pilsētu, reģionu čempionātos 2017./2018.g.sezonas laikā atļauts pieteikt jebkuru no VČH spēlētājiem.
4.7.VČH komandās atļauts spēlēt jauniešiem, ķuri dz.2000.-2003.g.ieskaitot un ,kuri nepārstāv nevienu no Rīgas klubiem un specklasēm, nespēlē LBJMH U-18(izņemot Valmieras BSS/HK audzēkņi) , kā arī iepriekšminētos citu pilsētu , reģionu čempionātos un Latvijas izlasēs jebkurā vecuma grupā, kuriem ir vecāku un ārsta atļauja .
4.8.VČH katrā komandā atļauts spēlēt ne vairāk kā 2 Valmieras hokeja kluba spēlētājiem ( izņemot 2000.-2002.g.dz.VHK audzēkņiem), kuri spēlē Latvijas 1.līgas meistarsacīkstēs hokejā. Vārtsargi netiek ieskaitīti šo 2 spēlētāju skaitā.
4.9. Valmieras veterānu 50+ komandai, kura spēlē LAHL, 2017./2018.gada sezonā atļauts piedalīties VČH 1./2.līgā. No 2011./2012. g. Sezonas VČH veterāni (40+) drīkst spēlēt 2 komandās: VČH čempionātā un VČH veterānu līgā.
4.10.VČH nevar tikt pieteikti spēlētāji:
4.10.1. Kuri līdz pašreizējai sezonai pārstāvējuši un bijuši pieteikti Latvijas virslīgas Čempionātā vai komandās ārpus valsts robežām, kā arī pārstāvējuši Latvijas un citu valstu izlases jebkurā vecuma grupā. Šis nosacījums neattiecas uz spēlētājiem, kuri pieteikti un licenzēti VČH un VOC kausa izcīņā līdz 2017./2018.g.sezonai.
4.10.2. Kuri izcieš diskvalifikāciju jebkura līmeņa hokeja līgā Latvijā vai ārpus tās robežām.
4.11.Spēlētājiem, pirms čempionāta, pārejot uz citu komandu, jānokārto saistības ar iepriekšējo komandu, ja tādas dokumentāri tiek uzrādītas ,kā arī jāsaņem no iepriekšējās komandas brīvlaišanas vēstule. Šie dokumenti jāiesniedz VČH direktorātam noteiktajos termiņos.
4.12.Sākot no 2011./2012.g. sezonas, pārejas no komandas uz komandu VČH čempionātos nav atļautas.
4.13.Ja spēlētājs ir pieteikts kādā no VČH komandām un nav nospēlējis nevienu spēli, viņu ir tieības atsaukt un pieteikt citā VČH komandā.
4.14.Spēlētājus atsaukt un papildus pieteikt atļauts līdz play off pirmajai spēlei.

**5.ČEMPIONĀTA PIETEIKUMS**

5.1. Speciālas formas pieteikums ir iespējams saņemt pie Organizatora, pieteikums par piedalīšanos čempionātā komandas iesniedz Organizatoram, līdz 2017.gada 16.septembrim .
5.2. Katrai komandai ir tiesības dalībai čempionātā pieteikt ne vairāk kā 30 (trīsdesmit) spēlētājus.
5.3. Spēlētāju pārejas.
5.3.1. Jebkurš spēlētājs čempionāta laikā drīkst būt pieteikts tikai vienā komandā (izņemot veterānus, skat. 4.9. p-tu) “VČH” kā laukuma spēlētājs, vārtsargi divās komandās.
5.3.2.Spēlētāju papildpieteikumus sezonas laikā izskata VČH direktorāts un pieņem lēmumu. .
5.3.3 Komandu pārstāvjiem līdz 2017.gada 16.septembrim jānosūta direktorātam komandas logo un jāsaskaņo komandas fotografēšanās VČH.

**6.ČEMPIONĀTA NORISES KĀRTĪBA**

6.1. VČH 2017./2018.gada sezonā startēs 16 komandas (+ veterānu līgā – 6 komandas).
Komandas pēc pārstāvju sanāksmē pieņemtās formulas tiek sadalītas 4 kvalifikācijas grupās, kā arī veterānu 40+ līgā.
A grupa: Vilki, HK Smiltene’09, Woltec un Cēsis;
B grupa: Infleks, SCO Centrs, Raunas bruģakmens un Ledus vilki;

C grupa: Skorpions, Smiltenes vanagi, Alūksne un Cēsu auto-Stingers;

D grupa: Vijciems, Biko-Logi, HK Buta un SK Pārgauja.

Komandas kvalifikācijas posmā grupu ietvaros savā starpā aizvadīs 2 riņķus, noskaidrojot 1.-4.vietu. Katras grupas pirmās un otrās vietas komandas, ņemot līdzi visus izcīnītos punktus, veidos 1.līgu, bet 3.un 4.vietas, tāpat ņemot līdzi visus punktus veidos 2.līgu.

Pēc pārstāvju sanāksmes lēmuma 25.10.2017: 1.līga – 6 komandas , 2.līga – 10 komandas.

Regulārā čempionāta posmā 1. līgā komandas izspēlēs 3 apļus un noskaidros regulārā čempionāta uzvarētājus, kā arī pēc rezultātiem izveidos play-off pārus (3.v.-6.v. un 4.v.-5.v.par tikšanu 1/2finālā).Pirmās un otrās vietas ieguvējas pirmajā play off kārtā ir brīvas).

2.līgā regulārā čempionātā komandas izspēlēs 2 apļus un noskaidros regulārā čempionāta uzvarētājus, kā arī pēc rezultātiem izveidos pārus (7.v.-10.v. un 8.v.-9.v., kuri līdz divām uzvarām cīnīsies par iekļūšanu ¼ finālā).

Play-off posms noritēs līdz kādas komandas divām uzvarām. Šajā posmā katrā līgā tiks noskaidroti līgu čempioni un godalgoto vietu ieguvēji.. 1/4 finālā spēkā ir princips , ka augstākstāvošā komanda tiekas ar zemākstāvošo pēc regulārā posma rezultātiem.
1.un 2.līgā spēles noris bez spēka paņēmieniem.
**Veterānu 40+līgas dalībkomandas (Inflekss, Seda, Skorpions, Dinamo Tartu, Raunas bruģakmens un Cēsis): Regulārajā posmā sacentīsies savā starpā 4.riņķos, noskaidrojot 1.-6.v. komandas.
Play off posmā 1.v. un 2,v, ieguvēji (pēc regulārā posma rezultātiem) pirmo kārtu izlaiž. Pārējās komandas izveido pārus 3.-6.v.un 4.-5.v. un 2 spēļu summā noskaidro pusfinālistes .
½ finālā spēkā ir princips , ka augstākstāvošā komanda tiekas ar zemākstāvošo pēc regulārā posma rezultātiem. ½ un finālspēles 2 spēļu summā.
. Veterānu līga spēlē pēc veterānu LHF un VČH noteikumiem:**

**- bez spēka paņēmieniem;**

**- bez šķīlieniem;**

**- ar pārmetieniem (pārmetienu izdarījusī komanda drīkst veikt spēlētāju maiņu);**

**- 3.periodā nav pusminūtes pārtraukuma;**

**- neizšķirta rezultāta gadījumā pēcspēles soda metienu izpilde tāpat kā VČH 1.un 2.līgas čempionātā**

**- 2. Un 3.periodā nav laukuma pušu maiņa**

**- 2017./2018.gada VČH veterānu čempionātā drīkst spēlēt 1978.gadā dzim. un vecāki (pārējie noteikumi tāpat kā VČH nolikumā)**

**VČH 2017./2018.gada sezonā 1.,2.līgas un veterānu 40+ līgas spēlētājiem, lai piedalītos play off spēlēs, kvalifikācija + regulārais čempionāts, jānospēlē 50% spēles.**6.2. Ne vēlāk kā 20min. pirms spēles katra komanda, tiesnesim- sekretāram iesniedz pieteikumu, norādot konkrētajā spēlē esošos spēlētāju pozīciju un to numurus. Pirms spēles komandas treneris (pārstāvis) ar parakstu uz komandas pieteikuma spēlei apliecina pieteikto spēlētāju pareizību. Pēc pieteikuma parakstīšanas nedrīkst komandā būt papildus pieteikti spēlētāji. Katrā spēlē drīkst piedalīties ne vairāk kā 20 spēlētāji un 2 vārtsargi.
6.3. Spēles laiks 80min., 3(trīs) periodi pa 15min “tīrā” laika, 4min. iesildīšanās, 1min. starp periodiem.
6.3.1.Ja spēle noslēdzas neizšķirti, katra komanda izpilda pa trīs soda metieniem.Ja arī pēc šīs sērijas ir neizšķirts, komandas turpina soda metienu sēriju līdz pirmajai kļūdai.
6.3.2.pēcspēles soda metienu izpildes kārtība spēles neizšķirta rezultāta gadījumā:
- spēlei beidzoties komandu pārstāvji iesniedz spēles tiesnesim 3 spēlētāju sarakstu
- jebkurš spēlētājs , kura noraidījums nav beidzies , noslēdzoties spēlei, netiek pielaists pie pēcspēles soda metienu izpildīšanas un viņam ir jāturpina atrasties uz noraidīto soliņa vai jādodas uz komandas ģērbtuvi
- ja rezultāts paliek neizšķirts pēc 3 metienu sērijas , tad metienus turpina katras komandas viens spēlētājs, neatkarīgi vai tas ir piedalījies metienu sērijā vai jauns
- spēles protokolā tiek atzīmēts spēlētājs , kurš realizējis soda metienu , pēc kura ir noteikta uzvara.
6.4. Katra komanda tikai vienu reizi var lūgt atlikt nozīmēto spēli, iesniedzot lūgumu Organizatoram ne vēlāk kā 5(piecas) dienas pirms noliktās spēles, savstarpēji vienojoties. Komanda , kura atceļ spēli , tiek publicēta čempionāta mājas lapā – internetā.
6.5. VČH laikā katrs dalībnieka personiski atbild par savu veselības stāvokli, jaunieši līdz 18.g.v. ir nepieciešama ārsta un vecāku atļauja.
6.6. Organizators neatbild par sacensību dalībnieku, kā arī visu ledu halles un apkārtējie teritorijā klātesošo traumām, miesas bojājumiem, sakropļojumiem, līdz pat letālam gadījumam, kā arī par pazudušām mantām.
6.7.Ja spēlē vārtsargs gūst traumu vai tiek noraidīts līdz spēles beigām un nav otra vārtsarga, tiek dotas 5 min., lai formā ietērptos cits spēlētājs no esošas komandas, kurš pieteikts spēlei, jeb komanda spēlē ar 6 laukuma spēlētājiem.
6.8. Spēļu sākumam darbadienās jābūt neagrāk kā plkst. 18:30. Brīvdienās un izejamās dienās ne agrāk kā plkst. 11:00.
6.9. Visām komandām ir obligāti jāizspēlē visas VČH spēles.
6.10. Komanda, kura konkrētajā sacensību pārī (kalendārā) ir norādīta pirmā ir laukuma saimnieks (spēlē tumšos formas kreklos).Ja komandai-laukuma saimniekam nav tumšās krāsas kreklu-komandas pārstāvis 1 dienu iepriekš vienojās ar otras komandas pārstāvi par spēles kreklu krāsām.
6.11. Sacensību organizatori nodrošina medpersonālu, kurš nepieciešamības gadījumā sniedz pirmo neatliekamo medicīnisko palīdzību. VČH medpersonāls neveic sportistu ārstēšanu.

**7.DISCIPLINĀRIE SODI UN DISKVALIFIKĀCIJA**

7.1. Komandai tiek piešķirts zaudējums ar 0:W un piespriests naudas sods sekojošos gadījumos:
7.2.1. ja komanda neierodas uz spēli (soda nauda 150 EUR), jāapmaksā pilnībā izdevumi, kas saistīti ar spēles organizāciju (ledus īre, tiesneši, med.pers., reklāma u.c.) + soda nauda.
7.2.2. ja spēle tiek pārtraukta vienas vai abu spēlētāju vai vadītāju nedisciplinētības dēļ (soda nauda 150,- EUR no vainīgās komandas vai komandām), atkārtotas nedisciplinētības gadījumā (ja spēlētāji atstāj rezervistu soliņu spēles laikā un izlec laukumā),komanda tiek diskvalificēta;
7.2.3. ja hokeja komanda aiziet no laukuma - šai komandai tiek ieskaitīts zaudējums 0:W . Tāpat hokeja klubam jāveic vienreizēja iemaksa organizatoriem 400,- EUR apmērā.
7.2.4. Disciplināro sodu nolikumu skatīt pielikumā.
7.3. Par komandas neierašanos uzskatāma:
7.3.1. Ja ieradušies mazāk nekā 6 spēlētāji(ieskaitot vārtsargu);
7.3.2. Komandas neierašanās laukumā 10min. laikā pēc spēles tiesneša svilpes, kas aicina komandas uz laukuma(ja iepriekš nav paziņots par kavējuma iemeslu).
7.4. Komanda tiek izslēgta no čempionāta sekojošos gadījumos:
7.4.1. pēc otrās neierašanās uz spēli;
7.4.2. ja viena mēneša laikā nesamaksā komandai piespriesto soda naudu;
7.4.3. par rupjiem sporta ētikas, sacensību organizācijas un disciplīnas pārkāpumiem;
7.4.4. ja komanda nav nokārtojusi finansiālās saistības.
7.5. Lēmumu par spēlētāju diskvalifikāciju un komandu izslēgšanu no VČH pieņem direktorāts.
7.6. Komandai, kura izstājas no VČH, tiek ieskaitīti zaudējumi 0:W, ja tā ir nospēlējusi 50% no paredzētā spēļu skaita. Pārējos gadījumos spēļu rezultāti tiek anulēti.
7.7. Komandām piespriestie naudas sodi jāsamaksā līdz komandas nākamajai spēlei. Par visām soda naudām atbild komandas vadība. Komandai aizliegts piedalīties spēlē, kamēr nav samaksāta soda nauda. Soda nauda iemaksājama organizatoram.

**8.SACENSĪBU TIESNEŠI**

8.1. Katru spēli apkalpo divi tiesneši laukumā un trīs tiesneši sekretariātā un viens spēles statistiķis.
8.2. Par tiesnešu norīkošanu un tiesāšanas kvalitāti atbild sacensību Galvenais tiesnesis.
8.3. Prasības par konkrētas spēles tiesnešu nomaiņu netiek pieņemtas.
8.4. Tiesnešu lēmumi spēļu laikā ir galīgi un tos nevar apstrīdēt ne spēlētājs, ne komandas vadība.

**9.FINANSIĀLIE NOTEIKUMI**

9.1. “VČH tiek organizēts pēc pašfinansēšanas noteikumiem.
1) Vienas spēles izmaksas katrai komandai ir 141 EUR, kurās ietilpst ledus, ģērbtuves, tablo, tiesneši, sekretariāts un medpersonāls ko nodrošina organizators.
9.2. Par samaksām atbildīga ir katra komanda, kas piedalās VČH. Nauda jāsamaksā ne vēlāk kā 20.min. pirms spēles sākuma.
9.3. Komandu samaksātās soda naudas un dalības maksa tiek izlietota tikai čempionāta organizēšanai un balvu iegādei.

**10.PROTESTI**

10.1. Komandai ir tiesības pēc spēles beigām informēt spēles tiesnesi par protesta iesniegšanu. Protests tiek fiksēts spēles protokolā 30.min.laikā pēc spēles. Protesta iesniegšanu ar savu parakstu apliecina komandas galvenais treneris vai komandas pārstāvis.
10.2. Protests 24 stundu laikā rakstiski jāiesniedz Organizatoram. Izņēmums - protests par nepieteikta vai diskvalificēta spēlētāja piedalīšanos spēlē(5dienas).
10.3. Organizators sasauc disciplināro komisiju, kura izskata protestus 5 darba dienu laikā.
10.4. Protests netiek izskatīts sekojošos gadījumos:
10.4.1. nav iesniegts noteiktajā laikā;
10.4.2. protokols nav parakstīts;
10.4.3. ja nav iesniegta ķīlas summa 70 EUR apmērā.
Par nepamatotu protesta iesniegšanu, jeb protesta noraidīšanas gadījumā 70 EUR ķīlas nauda paliek VČH balvu fondā.
10.5. Klubu vadītājiem un treneriem nav tiesību iejaukties tiesnešu darbā vai jeb kādā citā veidā traucēt to.
Klubu vadītāji un treneri atbild par hokejistu uzvedību sacensību laikā, ieskaitot 30 minūtes pirms un 30 minūtes pēc spēles Vidzemes Olimpiskajā centrā.

**11.UZVARĒTĀJU NOTEIKŠANA UN VIETU SADALĪJUMS**

11.1. Komandu vietas tiek noteiktas pēc komandu izcīnīto punktu summas:
11.1.1. par uzvaru- 3 punkti;
11.1.2. par uzvaru pēcspēles soda metienu sērijā(ja spēle noslēgusies neizšķirti)- 2 punkti;
11.1.3. par zaudējumu pēcspēles soda metienu sērijā(ja spēle noslēgusies neizšķirti)- 1 punkts;
11.1.4. par zaudējumu- 0 punktu;
11.2. Gadījumā, ja divām vai vairāk komandām ir vienāds punktu skaits, augstāku vietu ieņem komanda, kurai:
11.2.1.vairāk punktu savstarpējās spēlēs;
11.2.2. labāka vārtu starpība savstarpējās spēlēs;
11.2.3. vairāk gūto vārtu savstarpējās spēlēs;
11.2.4. labāka iegūto un zaudētu vārtu starpība visās spēlēs;
11.2.5. vairāk iegūtu vārtu visās spēlēs.
11.2.6. komandai, kurai nav zaudējumu par neierašanos un spēli.
11.3. Gadījumā, ja visi rādītāji ir vienādi, notiek izloze.
11.4. Visus komandu neierašanās gadījumus uz spēlēm izskata čempionāta direktorāts, kurš arī pieņem galīgo lēmumu.

**12.APBALVOŠANA**

12.1. “VČH” pirmās trīs komandas katrā līgā tiek apbalvotas ar attiecīgās pakāpēs medaļām , kausiem. Regulārā posma uzvarētāji katrā līgā saņem uzvarētāju kausu.Speciālbalvas tiek pasniegtas čempionāta labākajiem: vārtsargiem, uzbrucējiem, aizsargiem, kā arī rezultatīvākajiem spēlētājiem (gūtie vārti+ piespēles).

**DISCIPLINĀRO SODU NOLIKUMS**

|  |  |  |
| --- | --- | --- |
| **NR** | **PĀRKĀPUMS** | **SODS** |
| 1. | Divi noraidījumi vienā spēlē uz 10.min. | jāizlaiž 1 spēle |
|  | Par trešo 10 min. sodu sezonā | Jāizlaiž 3 spēles |
| 2. | Tīša hokeja nūjas vai tās daļas mešana pret spēlētāju; tiesnesi; skatītājos | diskvalifikācija uz 1 gadu |
| 3. | Trešais personai; kura iejaucas divu spēlētāju kautiņā un kuru noraida līdz spēles beigām | jāizlaiž 5 spēles |
| 4. | Kautiņa iniciatoram ārpus laukuma | diskvalifikācija uz 1 gadu |
| 5 | . Piedalīšanās kautiņā spēles laikā; nometot cimdus | jāizlaiž 5 spēles |
| 6. | Apvainojoši žesti (spļaušana) spēles laikā vai pirms; vai pēc tās; kas vērsti pret tiesnesi vai tiesnešu brigādi; kas apkalpo spēli; spēlētājiem; skatītājiem | jāizlaiž 5 spēles |
| 7. | Par necenzētu vārdu izteikšanu jebkam pirms spēles vai pēc spēles pret tiesnesi | jāizlaiž 2 spēle |
| 8 | . Par tīšu ripas mešanu uz tiesnešiem vai citām oficiālām personām | diskvalifikācija uz 1 gadu |
| 9. | Par neatļautu komandu pārstāvju uzturēšanos tiesnešu telpā | jāizlaiž 5 spēles |
| 10 | . Par pretinieku spēlētāju tīšu traumēšanu - uzbrukums no aizmugures; durošs sitiens ar nūjas galu; uzbrukums galvas; kakla rajonā | jāizlaiž 5 spēles |
| 11. | Par pretinieka spēlētāja grūšanu uz apmali; traumējot | jāizlaiž 5 spēles |
| 12. | Par tīšu sitienu pretiniekam ar galvu; kāju; nūju vai apzinātu rupju rīcību; kas noved pretinieka spēlētāju pie traumām | diskvalifikācija uz 1 gadu; ja fiksēts spēles protokolā |
| 13. | Par nepieteikta vai neatļauta spēlētāja piedalīšanos spēlē | komandai piešķirams zaudējums un jāatmaksā otrai komandai visi izdevumi par šo spēli |
| 14. | Spēlētājam; kurš lietojis alkoholu; nav atļauts piedalīties spēlē | 1 spēle jāizlaiž + sods 70 EUR |
| 15. | Pārkāpums spēlē 5+20 min | 1 spēle jāizlaiž automātiski |
| 16. | Par otro pārkāpumu sezonā 5+20 min | jāizlaiž 10 spēles |
| 17. | Par spēlētāja vai komandas aiziešanu pēc spēles beigu sirēnas neatsveicinoties | sods 150 EUR |
| 18. | Ja spēlētājs atkārtoti pārkāpj noteikumus; kuros tiek piemērota | diskvalifikācija uz trīs un vairāk spēlēm spēlētājs tiek diskvalificēts uz vienu gadu. |
| 19. | Ja spēlētājs pārkāpj noteikumus; kuros tiek piemērota diskvalifikācija uz trim un vairāk spēlēm un iepriekš jau ir bijis diskvalificēts uz vienu gadu | spēlētājs tiek diskvalficēts uz trīs gadiem vai zaudē tiesības jebkad piedalīties VČH |

Spēlētāja gada diskvalifikācija var tikt aizstāta ar naudas sodu 5000-7000 EUR apmērā, izvērtējot pārkāpuma pakāpi. Naudas summa iemaksājama VČH attīstībā.
Nolikumā neparedzētie sodi tiek izskatīti atsevišķi automātiski izlaižot vienu spēli, kas tiek skaitīta kopskaitā.
*“VČH” direktorāts*
Pēdējās izmaiņas (15.septembris, 2017, 23:00)